a)Valamut ostes jälgi tähelepanelikult selle paigaldusvõimalusi. Granitopis müüdavatel Blanco valamutel on märgitud, kas valamu on mõeldud pealt või alt paigaldamiseks, samuti kas tegu on tööpinda süvistatava mudeliga või mitte. b)Mitme valamukausiga valamud jagunevad vasaku- (LH) ja paremakäelisteks (RH). Seda, kumma valamuga on tegu, määratakse suurema kausi järgi. Kõikidel valamutel pole mõlemakäelisi mudeleid. c)Kuna segistiava puuritakse tavaliselt töötasapinda valamu ja taustakivi vahelisele alale, on äärmiselt oluline köögikappide ja valamu sügavus - see, et kivimaterjal valamuservast kuni seinaääreni oleks piisava laiusega (min 100 mm). Eriti kehtib juhul, kui mööbel on varasemast ajast (vana standardi järgi oli mööbli sügavus 560 mm, nüüd on levinud pigem 600 mm sügavusega kapid). Vana standardiga kappidesse ei pruugi uue standardi valamu mahtuda. d)Segisti puhul tuleb jälgida ka veejoa tugevust ja temperatuuri reguleeriva kangi liikumist - kui nt soe vesi tuleb kraanist hooba seina poole liigutades, tuleb segistiava planeerida seinast ja taustakivist piisavalt kaugele. Pliidiplaatide ja valamute paigalduse puhul on tavaks tsentriline asetus, st tehnika paigaldatakse selle alla jääva kapi/mooduli keskele. Kui pliidi all on ahi, mis on pliidiplaadist laiem, jääb mõlemale poole võrdselt ruumi. Kui soovid, et järgitaks mingeid muid põhimõtteid, anna oma eelistustest varakult teada ning kindlasti vaata tähelepanelikult paigaldusjoonist, millele heakskiidu annad.